open-index/open-wikipedia-markdown huggingface dataset:
Limassol (distrikt)

**Limassol** er ett av seks distrikter på Kypros. Distriktet består av kommunene Agios Athanasios, Germasogeia, Kato Polemidia, Limassol og Mesa Geitonia.

## Referanser
Larnaka (distrikt)

**Larnaka** er ett av seks distrikter på Kypros. En liten del av det ligger innenfor Nord-Kypros.

Distriktet består av kommunene Athienou, Aradippou, Larnaka og Lefkara.

## Referanser
Nikosia (andre betydninger)

Hovedartikkelen **[[Nikosia]]** er om hovedstaden for den greskkypriotisk-kontrollerte sydlige del av Kypros.

Andre betydninger og bruksområder:
* Nikosia (distrikt) &ndash; Distriktet som bl.a. inneholder Nikosia by.
Kyrenia (distrikt)

**Kyrenia** (gresk: Κερύνεια, *Kerynia*) er ett av seks distrikter på Kypros. Her ligger byen Kyrenia med samme navn.Distriktet er beliggende i Nord-Kypros.

Kyrenia består av kommunene Karavas, Kyrenia og Lapithos.

## Referanser
Famagusta

**Famagusta** eller **Ammókhostos** (gresk: Αμμόχωστος, Ammóchōstos, tyrkisk: Gazimağusa) er en kommune og by på østkysten av Kypros, i distriktet Famagusta.

## Galleri

Fil:Lala Mustafa Pasha Mosque 3.jpg|Lala Mustafa Pasha Mosque. Foto Roman Cieslak.
Fil:Osman Fazil Polat Pasha Mosque.jpg|Osman Fazil Polat Pasha Mosque. Foto Roman Cieslak
Fil:Othellos Slottet.jpg|Othellos Slottet. Foto Roman Cieslak.
Fil:Varosha utsikt.jpg|Utsikt til Varosha strøk. Foto Roman Cieslak
Fil:Lala Mustafa Pasha Mosque 2.jpg|Lala Mustafa Pasha Mosque. Kveldsstemning. Foto Roman Cieslak


## Vennskapsbyer
*  İzmir (Tyrkia), siden 1994

## Referanser
Yamuna

:*Må ikke forveksles med elva [[Jamuna]] i [[Bangladesh]].*

**Yamuna** (sanskrit: यमुना, noen ganger kalt **Jamuna** eller **Jumna**) er ei elv i det nordlige India. Den er totalt 1&nbsp;376&nbsp;kilometer lang, og er den største sideelva til Ganges.

Elvas utspring er ved Yamunotri i Himalaya, i delstaten Uttarakhand. Den renner gjennom delstatene Himachal Pradesh, Delhi, Haryana og Uttar Pradesh før den løper sammen med Ganges ved Allahabad. Langs elva ligger byene Baghpat, Delhi, Noida, Mathura, Agra, Etawah, Kalpi, Hamirpur og Allahabad. De største sideelvene er Tons, Chambal, Betwa og Ken.

En kanal beregnet for fraktefartøyer, kalt Sutlej-Yamuna Link (SYL), er under bygging vestover fra de øvre delene av elva til regionen Punjab til de seilbare delene av Sutlej og Indus' nedslagsfelter. Dette vil knytte hele Gangesdalen til vest-India og Pakistan. Når den er ferdig vil SYL muliggjøre skipsfart fra Indias østkyst til Arabiahavet i vest, og vil drastisk forkorte fraktavstander og åpne nye handelsmuligheter for Nord-Indias store befolkning.

Yamuna er sterkt forurenset, spesielt i området rundt New Delhi, Indias hovedstad, som dumper rundt 57% av sine avløp i elva. Selv om mange forsøk har vært gjort på å rense elva, har de så langt vært forgjeves.


Yamunotri temple and ashram.jpg|Ved Yamunas utspring i Yamunotri.
Taj Mahal from Red Fort-1.jpg|Yamuna ved Taj Mahal i Agra.
Yamuna River Near Allahabad.jpg|Yamuna noen få kilometer fra samløpet med Ganges.


## Referanser


## Eksterne lenker
* 
* Yamuna Action Plan
Hjuldamperen «Ægir»

**Hjuldamperen Ægir** var det første danske krigsskip som var og holdent bygget av jern. Det var drevet av damp og skovlhjul. En tid var det også kongeskip. Det var i virksomhet i tiden fra 1841 og til 1871.

## Historie
Skipet ble bygget av det engelske verkstedet Fairbairn & Co. i London og anskaffet i 1841. Det ankom København fra England, ført av kaptein Hans Carl Bodenhoff, den 12. oktober 1841. I tiden 1842 til 1856 ble det benyttet av den danske kongefamilie for kortere reiser. I 1857 ble det på etteråret utlånt til posttjeneste. I 1860 drev det oppmåling av danske farvann. To år etter gikk den ut av posttjenesten, men den 10. juni 1864 ble det innkalt til krigstjeneste og utrustet, men krigstjenesten ble avviklet 8. oktober samme år. I 1865 og fram til 1871 ble det igjen benyttet for oppmåling. Den 5. desember 1871 ble det avskrevet fra den danske flåten og året etter solgt til opphogging.

Skipet var 42,92 meter langt, 5,64 meter bredt, og 1,69 meter dypt. Dens maskin var 80 Hk, noe som ga en fart på 10 knop. Opprinnelig hadde skipet et artilleri på 2 stykker 24-punds kanoner og 1 haubits på 4 pund, men senere skiftet ut til 2 stykker kanoner på 18 pund og 1 falkonett på 1 pund.

## Referanser
Herman Billung

**Herman Alf Billung** (født 1958) er en norsk næringslivsleder. 

Han er tidligere administrerende direktør i det John Fredriksen-kontrollerte tørrbulkrederiet Golden Ocean Group, en posisjon han hadde fra 1. april 2005 til april 2016. Han var tidligere leder i Torvald Klaveness-gruppen. 

I perioden 1994 til 1998 var Billung leder for Frapaco Shipping Ltd. Herman Billung er bosatt på Li Gård i Nes (Romerike).

## Referanser
Famagusta (distrikt)

**Famagusta** er ett av seks distrikter på Kypros, delvis beliggende i området Nord-Kypros. Her ligger byen Famagusta med samme navn.

Distriktet består av kommunene Agia Napa, Akanthou, Deryneia, Famagusta, Lefkoniko, Lysi og Paralimni.

## Referanser
Páfos (distrikt)

**Páfos** er ett av seks distrikter på Kypros. Her ligger byen Páfos med samme navn. Distriktet består av kommunene Geroskipou, Páfos, Pegeia og Polis.

## Referanser
Helvig av Holstein

**Helvig av Holstein** (eller *Helwig* eller *Hedvig*) (født 1260, død 1324) var en svensk dronning, gift med Magnus Ladulås. Hun var barn av grev Gerhard I av Holstein (død 1290) og Elisabet av Mecklenburg (død 1280), i sin tur i datter av fyrst Johan I av Mecklenburg.

Helvig ble gift med den svenske kongen Magnus Ladulås i Kalmar slott i 1276. Hun ble kronet den 29. juli 1281 i Söderköping, forøvrig den første kroningen i Sverige av en kongelig gemal. Hun fikk gården Dåvö i Munktorp i Västmanland med derunder herred som gave av sin ektemann. Hun grunnla, sammen med sin mann, Gråbrödraklostret i Stockholm og flere andre kirker og klostre. Som dronning ble hun dog ikke mye hørt av til tross for at hun holdt den posisjonen i fjorten år. Hun levde et tilbaketrukket liv, både som dronning og som dronningenke og dronningmor.

Da Helvigs far Gerhard ble tatt til fange under folkungeopprøret (1278–1280) av opprørske adelsmenn i Skara i 1278 søkte hun tilflukt i byens nonnekloster.

Etter ektemakens død i 1290 fungerte Helvig som utøver av hans testamente. I 1291 trakk seg tilbake til sin eiendom Dåvö i Västmanland. Det er ikke kjent om hun utøvert noen politisk rolle, formelt eller uformelt, under eller etter regimet til hennes ektemake. Hun ble beskrevet som en adelig, lojal og fredselskende morsfigur, plaget av konfliktene mellom hennes sønner. Hun fungerte som fostermor for hennes eldste sønns framtidige hustru, prinsesse Märta av Danmark som tilbrakte barndommen i Sverige ved hoffet i tiden etter 1290. I 1302 var Helvig tilstede ved kroningen av hennes sønn Birger Magnusson.

Omstendighetene når døde er uklare. Hun levde i Dåvö ennå den 7. mars 1324, men var død før 14. februar 1326. Hun ble trolig begravet ved siden av ektemaken i Riddarholmskyrkan i Stockholm da det er funnet to kvinneskjelett i Magnus Ladulås’ gravkammer, antagelig Helvig og hennes datter Rikissa.

## Ekteskap og barn
Helvig ble gift i Kalmar 11. november 1276 med kong Magnus Ladulås av Sverige. Paret fikk følgende barn:
* Erik Magnusson (1277–1279), død 2 år gammel
* Ingeborg Magnusdatter av Sverige (1277/1279-1319), gift med danske kong Erik Menved (1274–1319)
* Birger Magnusson (1280/1281-1321), konge av Sverige
* Erik Magnusson av Södermanland (omkring 1282–1318), hertug av Södermanland
* Valdemar Magnusson (omkring 1285–1318), hertug av Finland
* Rikissa Magnusdatter av Sverige (1285/1287-1347/1348), abbedisse i Sankta Klara-klosteret i Stockholm

## Referanser


## Litteratur
* Harrison, Dick: *Jarlens Sekel*, Ordfront Förlag, 2002
* *Nordisk Familjebok*, Uggleupplagan, bind 11, side 373, Stockholm 1909
Aktiv Kapital

**Aktiv Kapital** er norsk leverandør innenfor inkasso og kjøp av forfalte fordringsmasser. Aktiv Kapital er lokalisert i Kristiansand, Ålesund og Rørvik. Hovedkontoret ligger i Oslo. Aktiv Kapital ble etablert i Norge i 1991, og har i dag forretningsområder og kontorer i 11 land på verdensbasis. John Fredriksen kontrollerer rett under 40 % av Aktiv Kapital.

Intrum Justitia meldte 16. desember 2010 at de kjøper inkassovirksomheten til Aktiv Kapital i Norge, Sverige og Finland for 375 millioner kroner.
Johan Kõpp

**Johan Kõpp** (født  i Holdre i nåværende Helme kommune i Estland, død 21. oktober 1970 i Stockholm; begravet på Skogskyrkogården i Stockholm) var en estisk biskop.

Han ble født i Holdre i det daværende Guvernementet Livland. Kõpp gikk gymnaset i Tartu og studerte teologi ved Universitetet i Tartu, og tok kandidateksamen derfra i 1906. Han jobbet deretter noen år som gymnaslærer i Pärnu.

Fra 1909 til 1922 var Kõpp prest i Laiuse. Da Estland erklærte seg som en uavhengig stat i 1918, engasjerte han seg i politikken, og var en av delegatene på Asutav Kogu, den estiske grunnlovsforsamlingen. Han hadde også andre viktige verv i estisk politikk.

Kõpp var den ledende teologen i Estland i mellomkrigstiden. Han var professor i teologi ved Universitetet i Tartu fra 1916 til 1939 og fra 1941 til 1944. I perioder var han også rektor og prorektor. Han var leder for det estiske litteraturselskapet og nestleder i estiske lærdes selskap. Han var også en aktiv historiker og hadde diverse andre verv.

I 1939 ble Kõpp valgt til biskop i Den estiske evangelisk-lutherske kirke. Før Sovjetunionen tok Estland i 1944, flyktet han til Sverige, og derfra organiserte han kirkens og eksilkirkens aktiviteter. I 1957 ble han erkebiskop for eksilkirken. 

Kõpp døde i Stockholm i 1970.

## Verker i utvalg
* *Eesti Üliõpilaste Seltsi ajalugu. I. 1870-1905.* Tartu 1925
* *Laiuse kihelkonna ajalugu.* Tartu 1937. 
* *Väike palveraamat. Igapäevaseid palvusi ja palveid.* Stockholm 1949
* *Mälestuste radadel.* (Erindringer, 4 Bind) Lund 1953, 1954, 1969 og 1987
* *Elencus bibliographichus Johannis Kõpp: *Charasteria Johanni Kõpp octogenario oblata.* (Papers of the Estonian theologcal society in exil 7.) Holmiæ & Uppsala 1954, s. 297-304.

== Litteratur om Kõpp ==
* Jakob Aunver: *Johan Kõpp.* Uppsala 1969
* Priit Rohtmets: *Rektor Johan Kõpp.'' Tartu 2007

## Referanser


## Eksterne lenker
*  Kort biografi hos den estiske kirken
Edla

**Edla** (født på 900-tallet, død en gang etter år 1000) var kong Olof Skötkonungs frille, mor til han som ble kong Emund den gamle av Sverige, hun som ble den norske dronningen, Astrid Olofsdatter og Holmfrid som ble gift med norske Svein Håkonsson, Ladejarl. Hun ble også mormor til Sveriges dronning Gunhild av Sverige.

Edla var antagelig av slavisk bakgrunn, kanskje fra det slaviske området i dagens Mecklenburg i Tyskland. Det antas at hun kom til Sverige som krigsfange med kong Olof, enten samtidig eller straks før Estrid av obotritterne en gang rundt år 1000. Tradisjonen vil ha det til at hun var en høvdingdatter. Kongen skal ha blitt forelsket i henne og tok henne til seg som sin frille, skjønt han giftet seg med Estrid. Kongen fikk flere barn med Edla. Hennes sønn Emund ble i 1050 konge av Sverige. Hennes levetid er ukjent. I henhold til Snorre Sturlason ble hennes barn sendt i fostring fordi dronning Estrid behandlet dem dårlig. Det kan muligens tolkes som at Edla døde da hennes barn var små.

I en Viking-ekpedisjon Olof Skötkonung dro til Wendland hvor han fanget Edla, datter til en Wendlandsk høvding. Hun ga ham sønnen Emund som ble Konge av Sverige and datteren Astrid som giftet seg med Olav II av Norge. Wendland tilsvarer Lüchow-Dannenberg i Tyskland (Hanoverian Wendland; Hannoversches Wendland).

## Barn
* Emund den gamle, konge av Sverige
* Astrid Olofsdatter av Sverige, gift med Olav den hellige av Norge
* Holmfrid, gift med Svein Håkonsson av Norge

## Referanser


## Litteratur
* Ohlmarks, Åke (1973): *Alla Sveriges drottningar*
* Lagerqvist, Lars O. (1982): *Sverige och dess regenter under 1&nbsp;000 år*, Albert Bonniers Förlag AB. ISBN 91-0-075007-7.
* Sturlason, Snorre: *[[Heimskringla]]*
Burfjorddalen

**Burfjorddalen** er et dalføre øst i Kvænangen kommune i Troms. Topografisk er dalen en sørøstlig fortsettelse av Burfjorden. I dalbunnen renner den rolige Storelva, og ved elvas munning i fjorden ligger bygda Burfjord.

Burfjorddalen har en topografi som gir særdeles fruktbar natur. Det faller lite nedbør i de nordligste delene av Norge. Burfjorddalens omgivelser er i vest bratte fjell, mot øst noe slakere lende. Dette beskytter mot vind og tar vare på fuktighet. I tørre somre benyttes Storelva til kunstig vanning av jordbruksland. 

Hovedveien E6 kommer inn i Burfjorddalen fra sørøst over det lave Baddereidet og fortsetter nordover langs østsida av Burfjorden. I tillegg til godt landbruk byr dalen på livskraftige forekomster av naturlig utbredt furu, noe som er uvanlig så langt nord.

Burfjorddalen er hjemstedet til Gunnar Kaasen (1882–1960), kjent som fører av hunden Balto.

## Referanser



Fil:WinterRiver.jpg|Storelva om vinteren
USS «Farragut» (DDG-99)

**USS «Farragut» (DDG-99)** er en amerikansk destroyer i Arleigh Burke-klassen med hjemmehavn i Mayport i Florida. Skipet, som er oppkalt etter admiral David Farragut, tilhører Atlanterhavsflåten i Den amerikanske marinen.
Staffan Hellberg

**Staffan Hellberg** (født 1942 i Småland) er professor i nordisk språk ved Stockholms universitet.

Hans forskningsinteresse kretser rundt tekstanalyse, pragmatikk, semantikk, syntaks, morfologi, og fonologi.

Sammen med Ulf Teleman og Erik Andersson er han forfatter av Svenska Akademiens grammatikk (SAG).

Hellberg ble tildelt *Erik Wellanders språkvårdspris* 1987, og er også medlem i Kungliga Vitterhets Historie och Antikvitets Akademien. Han har også vært ordfører i Sveriges universitetslärarförbund (SULF) og i Svenska Afghanistankommittén.

## Referanser


## Eksterne lenker
* Staffan Hellberg - hjemmeside ved Instituttet for nordiske språk, Stockholm
* Staffan Hellbergs publikasjoner
Hamun-i-Helmand

**Hāmun-e Helmand** er en sumppreget innsjø lengst sørøst i Iran nær grensa til Afghanistan. Dens viktigste tilløp er elva Helmand. Sammen med elvene Hamun-e Puzak og Hamun-e Saber i Iran danner den de sammenhengende våtmarksområdene i Sistan i grenseområdene mellom de to landene.

Mesteparten av vannet i innsjøen kommer fra nedbørfelter i nabolandet Afghanistan. I 1976, da elvene i Afghanistan rant regelmessig, var vannstanden i innsjøen relativt høy. Mellom 1999 og 2001 tørket innsjøen imidlertid nesten helt inn og forsvant, som man kan se av satellittbildene fra 2001.

Når det er tørke i Afghanistan, eller vannstanden i elvene som forsyner innsjøen blir redusert av andre naturlige eller menneskeskapte årsaker, blir sluttresultatet en tørr innsjø i Iran. I tillegg, når innsjøen er tørr, blåser vinden finkornet sand opp fra den tørrlagte innsjøbunnen, og avsetter den i sanddyner i de over hundre fiskerlandsbyene langs den tidligere bredden. Endringer i vannbruken og omfattende regn i regionen medførte av mye av vannet kom tilbake til innsjøen i 2003.

## Se også
* Sistanbekkenet

## Referanser


## Eksterne lenker
*
Baddereidet

**Baddereidet** er et eid i Kvænangen kommune i Troms. Det går mellom bygda Undereidet ved Badderfjorden i vest og Burfjorddalen i øst. Det høyeste punkt på Baddereidet ligger cirka 250 meter over havet.

Europavei 6 går over eidet. Veien forlater Badderfjorden og stiger ganske bratt opp fra Undereidet. Østsiden av Baddereidet ned mot Burfjorddalen er betydelig slakere.

På toppen av eidet, vest for E6, ligger en foretrukket og barnevennlig skibakke med slake løyper og en meget god plassering i forhold til sol og vind. Det går løype herfra til Burjord idrettsplass i Burfjord. Om sommeren ligger det flere utsalgssteder for samisk duodji (salgstelt og -buer) ved E6.

## Referanser
Flåmselvi

**Flåmselvi** er ei elv i Flåmsvassdraget Aurland kommune i Vestland. Den har ved munningen en middelvannføring på 15&nbsp;m³/s.

Den begynner i utløpet til Reinungavatnet ved Myrdal og stuper gjennom Kjosfossen ned i Flåmsdalen. Flåmsdalen er trang, og elva renner gjennom en rekke fall med strykpartier i mellom. Elva munner ut ved tettstedet Flåm i innerst i Aurlandsfjorden. Flåmsbana går langs elva fra Myrdal til fjorden.

Sammen med resten av Flåmsvassdraget ble elva vernet mot kraftutbygging i 1986 gjennom Verneplan III for vassdrag.

## Referanser
Laos’ riksvåpen

**[[Laos]]' riksvåpen** er fastlagt i grunnlovens § 90. Det nasjonale emblemet er sirkulært. Nederst vises det en del av et tannhjul og et bånd med innskriften *Laofolkets demokratiske republikk* flankert av halvmåneformede strå av fullvoksen ris på hver side og røde bånd med innskriftene *Fred, uavhengighet, demokrati* (laotisk ສັນຕິພາບ ເອກະລາດ ປະຊາທິປະໄຕ) samt *Enhet og rikdom* (laotisk  ເອກະພາບ ວັດຖະນາຖາວອນ), som sammen utgjør Laos motto. Mellom risaksene er det et bilde av pagoden Pha That Luang. En asfaltert vei, en rismark, en skog og et vannreservoar er avbildet midt i sirkelen.

## Historisk utvikling
Riksvåpenet ble endret i 1991. De kommunistiske symbolene røde stjerne samt hammer og sigd ble da tatt bort og erstattet med bilde av pagoden *That luang*.


Fil:Royal Standard of the Kingdom of Laos.svg|Kongedømmet Laos' riksvåpen 1949-1975
Fil:Emblem of Laos (1975-1991).png|Riksvåpen 1975-1991


## Referanser
Herkules

**Herkules** eller **Hercules** kan vise til:

* Herakles, den gresk-romerske helten og guddommen
* Herkules (stjernebilde)
* Herkules (film), en Disney-animasjon fra 1997
* Hercules (film fra 2014), med Dwayne Johnson, Ingrid Bolsø Berdal, Tobias Santelmann og Aksel Hennie.
* Lockheed Martin C-130 Hercules, et transportfly
* de Havilland DH 66 Hercules, et passasjerfly fra 1920-årene
* Herkules Capital, et norsk selskap
* Herkules Idrettsforening, fra Skien
Maj Bylock

**Maj Bylock** (født 21. mars 1931 i Visby på Gotland, død 18. august 2019 i Karlstad) var en svensk forfatter og oversetter.

Maj Bylock ble født på Gotland, men flyttet som barn til Värmland, der hun ble boende. Hun utdannet seg til lærer, og arbeidet som dette frem til 1961. De første bøkene hun skrev, var lærebøker i historie og religion. Senere har hun skrevet bøker for barn, ungdom og voksne. Forfatterskapet har et tydelig historisk preg.

I de senere år har Maj Bylock, i tillegg til sitt eget forfatterskap, gjenfortalt en rekke av verdenslitteraturens mest kjente klassikere, for å gjøre dem tilgjengelige for et større antall lesere.

## Stipender og utmerkelser
* 2009  – Medaljen Litteris et Artibus
* 2008  – Värmländska Akademiens Lagerlöv
* 2006 – Æresdoktor ved Karlstads universitet
*  - Årets värmlandsförfattare
* 2005 – Karlstads kommuns förtjänstmedalj
*  - Wettergrens barnbokollon
*  - Landstinget i Värmlands Frödingsstipendium
*  - Astrid Lindgren-prisen
*  - Sveriges Författarförbunds och Svenska Journalistförbundets stipendium
* –96 - Sveriges Författarfonds garanterade författarpenning
*  - Sveriges Författarfonds premium
*  - Sveriges Författarfonds arbetsstipendium, tvåårigt
*  - Sveriges Författarfonds arbetsstipendium
* 1969 – Karlstad stads Kulturstipendium til Gustaf Frödings Minne
* 1967 – Svenska Statens Kulturstipendium

## Referanser
Shannon (Clare)

**Shannon** (irsk: *Sionainn*) eller **Shannon Town** (*Baile na Sionnainne*), oppkalt etter elven som er lokalisert nær, er en by i grevskapet Clare i Irland. Den ble gitt bystatus 1. januar 1982. Byen ligger like ved N19-veien, en utløper av N18/M18-veien mellom Limerick og Ennis. Byen har en internasjonal flyplass, Shannon lufthavn, som betjener Clare/Limerick-regionen vest i Irland. Byen fikk bystatus i 1982. I henhold til folketellingen av 2016 har byen en befolkning på 9 729 innbyggere.

## Historie
Shannon er en ny og planlagt by. De andre er i Nord-Irland, Craigavon og Westport. Med forretningsmannen Brendan O'Regan i spissen, ble den bygget på 1960-tallet på gjenvunnet brakkland langs Shannon flyplass (som O'Regan også sto for), sammen med industriområdet Shannon Free Zone. Boligområdene var ment som et hjem for de tusenvis av arbeiderne på flyplassen, omkringliggende industriområder og støttetjenester. Byen fikk bystatus i 1982. Befolkningsveksten var aldri så rask som planlagt gjennom de første tiårene av byens eksistens. Dette var delvis på grunn av nærheten til 'vennlige' steder å bo, som Ennis by og Limerick by, eller til og med den nærliggende landsbyen Newmarket-on-Fergus.

På grunn av flere feilplanlegginger tok utbyggingen av byen lengre tid enn ønskelig. En fire felts motorvei delte byen i to. Boliggatene ble planlagt rette med fast og regelmessig husplassering. Byen ble laget med stor vekt på bilisme og mindre hensyn til fotgjengere og miljøskapende elementer. Utbyggingen de siste årene har blitt langt mer vellykket, og det er bygget ny vei som fører gjennomgangstrafikk utenom byen.

## Utvikling
Befolkningen vokste på 1990-tallet, og nye moderne boligutbygginger ble bygget. Forbedringer av fasilitetene i byen, blant annet åpningen av et andre stort supermarked, Lidl,[7] med kjøpesenteret som ble utvidet ved å legge til «skycourt»-komplekset. Sistnevnte menes en innhegning opprettet av at tomrommet som er avgrenset av andre bygninger.

Hovedveien gjennom Shannon ble ombygd etter åpningen av omkjøringsveien til Newmarket-on-Fergus. Nye enheter fortsatte å åpne i industriområdene.

## Vennskapsbyer
Shannon er vennskapsby med
*  Guingamp, Frankrike, siden 1991

## Referanser


## Eksterne lenker
*
EM i turn for kvinner 2008

Det 27. europamesterskapet i turn for kvinner ble arrangert fra 3. til 6. april 2008 i Clermont-Ferrand.

## Resultater
### Lagkonkurranse

### Apparatfinaler

### Sammenlagtresultater individuelt
EM 2008 ble arrangert som lagkonkurranse apparatfinaler, det ble ikke kåret noen vinner i individuell sammenlagtkonkurranse. En generell individuell rekkefølge ble satt opp på grunnlag av kvaliseringene, men denne var veiledende, med eneste mål å velge de beste 8 landene til finalen i lagkonkurransen, og de 8 beste gymnastene for apparatfinalene. Dessuten deltok mange av deltakerne i kun noen apparater. Bare 40 av de 114 gymnastene som deltok i kvalifiseringen konkurrerte i alle fire apparater.

## Medaljeoversikt

## Se også
* Europamesterskapet i turn 2008 for herrer

## Fotnoter


## Eksterne lenker
* Offisiell hjemmeside – Turn-EM 2008 for kvinner 
* Offisielle resultater
Ute blåser sommervind

***Ute blåser sommervind*** er en norsk-svensk dramafilm fra 1955 regissert av Åke Ohberg. Filmen bygger på den norske forfatteren Per Bangs roman *Ute blåser sommervind* fra 1953. Hovedrollene spilles Margit Carlqvist og Lars Nordrum.

Den svenske tittelen er *Ute blåser sommarvind*. 

## Handling
Klaus Aare bryter ut av et rutinemessig liv og begir seg ut på eventyr til Sverige. Historien fortsetter både som en kjærlighetshistorie og ytre dramatikk rundt arbeidet med et damanlegg.

## Om filmen
Filmen hadde urpremiere 22. februar 1955 på kinoen Skandia i Stockholm. Den svenske tittelen var: *Ute blåser sommarvind*. Den norske premieren var Klingenberg i Oslo 14. mars 1955.

## Rolleliste

* Margit Carlqvist – Liss Strömberg
* Lars Nordrum – Claus Are
* Edvin Adolphson – Tore Andersson, journalist
* Sigge Fürst – "Salta Biten", anleggsarbeider
* Douglas Håge – stasjonsmesteren i Kilsund
* Randi Kolstad – Eivor, forlovet med Claus
* Elof Ahrle – Sverre, en mann på skärgårdsbåten
* Sigrun Otto – fru Are, Claus mor
* Rolf Christensen – Kristian Are, Claus far
* Eugen Skjønberg – Tønne, formannen
* Fridtjof Mjøen – en svensk ingeniør
* Peter Lindgren – Hållman, anleggsarbeider
* Lillebil Kjellén – fru Lindgren, en dame på toget
* Kerstin Palo – Ingrid, Claus danspartner
* John Melin – Johansson, grosserer i Kalköping
* Kari Diesen – kvinne på balkongen i Kalköping
* Arvid Nilssen – Albert, hennes man

## Musikk i filmen
* *Sérénade mélancolique, konsert, fiolin, orkester, op. 26*, komponist Peter Tsjajkovskij, instrumental. 
* *Tramp! Tramp! Tramp! (the Boys Are Coming)*, komponist og tekst 1865 George Frederick Root, tekst 1913 Joe Hill, sang med den nye teksten *Då, då, då kom Stina med buteljen* Sigge Fürst  
* *Holiday in Hollywood*, komponist Peter Dennis, instrumental.

## Referanser


## Eksterne lenker
*
Papenburg

**Papenburg** er en by i landkretsen Emsland i den nordvesttyske delstaten Niedersachsen. Byen ligger ved elven Ems, nær Ostfriesland og distriktet Leer.

## Historie
Papenburg nevnes første gang i 1458 da en prest fra Leer ble skjenket godset Papenburg av biskopen i Münster. I 1629 ble området rundt godset og borgen kjøpt, for å kolonisere myrområdet, såkalt fehnkolonisering. I 1856 ble jernbanen mellom Osnabrück og Emden lagt gjennom Papenburg og i 1860 fikk Papenburg bystatus. I dag (2007) har byen 35&nbsp;000 innbyggere.

## Kultur
Papenburg preges av sine kanaler som opprinnelig ble anlagt for å frakte bort torv fra stedets myrer. I likhet med flere andre byer kalles Papenburg derfor for *Nordens Venezia*. Papenburg er en av de eldste og mest langstrakte fehnkoloniene i Tyskland.

Von-Velen-Anlage Freilichtmuseum er et friluftsmuseum som viser hvordan livet i Papenburg var i tidligere tider.

## Næringsliv
Papenburgs mest kjente foretak er Meyerverftet, som blant annet har bygget fartøyet «Estonia». De ferdigbygde fartøyene kan skipes på elven Ems ut i Nordsjøen et par ganger per år da Ems demmes opp ved Gandersum. Meyerverftets tørrdokk er verdens største.

Papenburg har mye annen industri og et stort antall bilforhandlere. I Papenburg finnes en havn som fortsatt benyttes av yrkestrafikken i regionen.

## Bilder

Papenburg, St, Antonius-Kirche.jpg|St.Antonius-kirken i Papenburg
Papenburg Zugbrücke.jpg|Typisk kanalbro


## Referanser


## Eksterne lenker
* 
* Om fehnkolonien i Papenburg
Øst-Friesland

**Øst-Frisland** (tysk: *Ostfriesland*, plattysk: *Oostfreesland*) er et område i delstaten Niedersachsen, som består av fylkene (Kreise) Aurich, Wittmund, Leer og byen (Kreisfreie Stadt) Emden.

De fleste østfrisere snakker i dag høytysk og nedertysk. Kun friserne i Saterland, cirka 2000, snakker fortsatt frisisk.

Det finnes også frisere i det nederlandske Friesland og i Nord-Friesland syd for den dansk-tyske grensen. Friserne i Øst-Friesland, både de tysktalende og de saterfrisisktalende, har interkulturelle kontakter med den frisiske minoriteten i Nederland og Nord-Friesland.

I 1955 underskrev frisere fra Friesland i Nederland, Øst-Friesland og Nord-Friesland deres egen grundlov, Friesisches Manifest, ved Upstalsboom utenfor hovedbyen Aurich.

Det finnes tospråklige byskilter (høytysk og plattysk) flere steder i Øst-Friesland, bl.a. i Aurich og Saterland.

## Eksterne lenker
* Øst-Frieslands turistside
* Bakgrunnsartikkel fra Flensborg Avis
Black Dyke Band

**Black Dyke Band**, tidligere **Black Dyke Mills Band**, er et verdenskjent brassband som ble stiftet i 1855, med røtter til et band fra 1816 (som seinere ble oppløst). Det var tidligere bandet til Black Dyke Mills i Queensbury, West Yorkshire, England, et selskap eid av John Foster. Foster, som spilte «fransk horn», etablerte med andre et lite orkester i Queensbury i 1816. Dette overlevde ikke, men i 1855 etablerte Foster det nye bedriftsorkesteret og utstyrte det med uniformer laget av fabrikkens eget stoff. Siden da har bandet vært aktivt og det øver fremdeles i de opprinnelige lokalene.

## Innspillinger

I september 1968 ga det ut en singel på The Beatles sitt merke Apple Records. A-siden var en instrumental komponert av Lennon/McCartney kalt «Thingumybob» (temamusikk for en Yorkshire Television sitcom (situasjonskomedie) med samme navn med Stanley Holloway). Baksiden var en brassbandinstrumental av en annen Lennon/McCartney-komposisjon, «Yellow Submarine».  Singelen ble gitt ut under navnet **John Foster & Sons Ltd Black Dyke Mills Band**, produsert av McCartney. Den var en av de første, fire singlene utgitt på Apple.  

Black Dyke Band har laget mange innspillinger av klassisk musikk. Det har spilt inn med den klassiske trombonisten  Douglas Yeo, så vel som med popmusikerne Tori Amos, Peter Gabriel and The Beautiful South. Det har også samarbeidet med Gabriel på det kritikerroste Millennium Show i Millennium Dome og spilt inn musikk for BBC-programmet Ground Force.

## Priser
Bandet har vunnet mange priser og konkurranser gjennom årene. Black Dyke var det første bandet som tok *Grand Slam*, da det i 1985 vant alle de fire anerkjente konkurransene «Yorkshire Brass Band Championships», «European Brass Band Championships», «British Open» og «National Brass Band Championships». Det ble også «BBC Band of the Year 1985».

I 2009 vant bandet «National Brass Band Championships of Great Britain» for 22. gang.

I 2015 vant bandet europamesterskapet for brassband for 13. gang.

## Gruppeledere
Gruppelederne i bandets nåværende oppsetning er:

* Førstekornett: Richard Marshall
* Soprankornett: Connor Lennon
* Flygelhorn: Phoebe Mallinson
* Horn: Siobhan Edwards
* Euphonium: Adam Bokaris
* Trombone: Adam Warburton
* Førstetuba: Gavin Saynor

Nåværende musikalsk leder og dirigent er Nicholas Childs. Hans forgjenger var trompetisten James Watson.

### Kronologisk liste over prinsipaler i Black Dyke

## RNCM
Black Dyke Band er husorkester på Royal Northern College of Music i Manchester, og Nick Childs dirigerer også RNCM Brass Band.

## Referanser


## Eksterne lenker
* 
* 
* Black Dyke Band
* GNER-tog oppkalt etter bandet i desember 2005

### Lydfiler
* Variations on ''Laudate Dominum'' av Edward Gregson.
* Theme to *[[Ground Force]]*
Storelva (Burfjorden)

**Storelva** (nordsamisk: *Čalašjåkka* eller *Buvrovuon-johka*) er ei elv i Kvænangen kommune i Troms. Nedbørfeltet, som er på , ligger på østsida av fjorden Kvænangen. Elva renner i hovedsakelig nordvestlig retning gjennom Burfjorddalen, og munner ut innerst i Burfjorden, en sidearm til Kvænangen. Elva er  lang og middelvannføringen ved munningen er .

Europavei 6 går langs de nedre delene av vassdraget, og oppover dalen går det vei til de nedlagte Middavarre gruver. Ved munningen ligger bygda Burfjord.

Elva er varig vernet mot kraftutbygging gjennom Verneplan II for vassdrag.

Storelva er åpen for fiske etter vanlige offentlige regler, fra utløpet i havet oppover langs elva like til den nederste av to laksetrapper. Vassdraget over er totalfredet som gyte- og oppvekstområde for anadrome laksefisker.

## Referanser
Daniel Böhm

**Daniel Böhm** (født 1986) er en tysk tidligere skiskytter. Han representerte klubben *SC Buntenbock*.

Böhm debuterte i europacupen den 3. desember 2005, og han tok sin første seier bare åtte dager senere, på jaktstarten i Obertilliach. Han har fire europacupseire (per 10. april 2009), hvorav en gullmedalje på jaktstarten i Europamesterskapet i 2009. 

Da han debuterte i verdenscupen i sesongen 2008/09 med en 29.-plass på sprinten i Oberhof, hadde han allerede tatt seks medaljer i juniorverdensmesterskap og europamesterskap. Böhm fikk sitt store gjennombrudd i sitt andre verdenscuprenn, normaldistansen i Vancouver, hvor han ble nummer to, kun slått av franske Vincent Jay. Jay skjøt fire fulle hus, mens Böhm måtte tåle en bom og endte 19 sekunder bak franskmannen. Han ble nummer 59 i verdenscupen sammenlagt i debutsesongen.

Under Vinter-OL 2014 i Sotsji var Böhm med på Tysklands lag som tok gull på stafetten.

## Meritter
(*Per 10. april 2009*)
### Juniorverdensmesterskap

### Europamesterskap

## Referanser


## Eksterne lenker
* 
* Daniel Böhms hjemmeside (tysk)
Dangerous Journeys

***Dangerous Journeys*** er et rollespill skapt av Gary Gygax, skaperen av *[[Dungeons & Dragons]]*-systemet. *Dangerous Journeys* ble opprinnelig lansert som *Dangerous Dimensions*, men ble endret til *Dangerous Journeys* fordi Tactical Studies Rules (TSR) hevdet at *DD*-forkortelsen ville bli for lik *D&D*, som i *Dungeons & Dragons*. Selv som tittelen ble endret gikk TSR til søksmål mot utgiveren Game Designers' Workshop, noe som førte til at utviklingen av spillet ble stoppet.

## Referanser
Rådstue

**Rådstue** er en historisk betegnelse på et rådhus, bygningen hvor stedets sentraladministrasjonen lå. Rådstuene hadde en rådssal hvor byrådet hadde sine møter. I tilknytning til rådstuen lå gjerne rettssal og politistasjon med arrestrom for varetektsfanger. Arresten kunne også fungere som dårekiste og fengsel for soning av korte fengselsstraffer.
Diamonds in the Rough

***Diamonds in the Rough*** er et konsertalbum av Avenged Sevenfold som ble utgitt den 16. september 2008, sammen med DVD-en Live in the LBC, som var Avenged Sevenfolds første konsert-DVD. Albumet inneholder sanger som ikke ble utgitt på albumet i 2007 og tre cover-sanger fremført av Avenged Sevenfold på konserter. På albumet finnes også to av sangene som var på Avenged Sevenfold-albumet, men med en liten vri. CLA-mixa «Almost Easy» og en alternativ versjon av «Afterlife». 

## Sporliste
#«Demons» – 6:16
#«Girl I Know» – 4:26
#«Crossroads» – 4:33
#«Flash of the Blade» (Iron Maiden cover) – 4:05
#«Until the End» – 4:46
#«Tension» – 4:51
#«Walk» (Pantera cover) – 5:24
#«The Fight» – 4:09
#«Dancing Dead» – 5:54
#«Almost Easy» (CLA Mix) – 3:57
#«Afterlife» (Alternativ versjon) – 5:55
#«St. James» – 5:02
#«Set Me Free» – 6:21
#«4:00 AM» – 5:01
#«Lost It All» – 3:52
#«Paranoid» (Black Sabbath cover) – 2:43

## Eksterne lenker
*
Old Carthusians

**Old Carthusians** kan blant annet vise til:      
     
* Old Carthusians FC, en engelsk fotballklubb.      
* Old Carthusians er også et navn som blir brukt om tidligere elever ved Charterhouse School.
FK Dinamo Minsk

**Futbolny Klub Dynama-Minsk**, eller **Futbolnyj Klub Dinamo-Minsk**, er en belarusisk fotballklubb som spiller i Minsk. De spiller sine hjemmekamper på Dinamo Stadion i Minsk som har en kapasitet på litt over  tilskuere. Dinamo Minsk var den eneste klubben fra Den hviterussiske sosialistiske sovjetrepublikk som noensinne spilte i den sovjetiske toppdivisjonen. Klubben spilte der 39 av 54 sesonger, og vant ligaen i 1982.

Klubben har også vunnet den belarusiske eliteserien syv ganger og den belarusiske cupen tre ganger. I 2008 havnet klubben på andreplass i eliteserien. Klubbens nåværende trener er Slavoljub Muslin.

## Sesonger

## Divisjonsutvikling

## Fotnoter

## Referanser


## Eksterne lenker
*
Roscrea

**Roscrea** (irsk: *Ros Cré*) er en irsk kjøpstad i grevskapet Tipperary i provinsen Munster i den sørvestlige del av Irland med en befolkning som i henhold til folketellingen i 2016 hadde en befolkning på 5 446 innbyggere. Byens irske navn *Ros Cré* betyr «Cres skog» og hvor Cre er et gammel kvinnenavn. Roscrea er en av de eldste byene i Irland, etter å ha utviklet seg rundt klosteret fra 700-tallet, dedikert til Crónán av Roscrea, og hvor deler fortsatt er synlige. I dag produseres mest kjøttvarer og legemidler.

## Historisk by

Roscrea er en utpekt som en irsk kulturarvby grunnet omfanget av viktige historiske bygninger som er bevart i byen. Blant de mest bemerkelsesverdige bygningene av interesse er festningen Roscrea Castle fra 1200-tallet og Damer House på Castle Street. Inne i byen er restene av den gamle romanske døråpningen og gavlen til St Cronans kirke. Rundtårnet med en dør 4,6 meter over bakken og steinkorset til det gamle klosteret ligger også i nærheten. Det koniske taket på tårnet er borte siden det var ødelagt av kanonild i 1798. Også av interesse i byen er restene av fransiskanerklosteret fra 1400-tallet og ruinene av kirken Monaincha fra 1100-tallet, nå et nasjonalt monument, og klosteret Sean Ross. En av de mest kjente bøkene produsert av klosteret er *[[Dimmaboken]]* fra 800-tallet utstilt på Trinity College i Dublin. Den oppbevares i et skrin av bronse med sølvbeslag med keltiske ornamenter.

## Transport
Byen ligger nær krysset mellom N7 mellom Dublin og Limerick og N62 mellom Athlone og Horse and Jockey hvor den krysser hovedveien N8 mellom Dublin og Cork. N7 mellom Dublin og Limerick er under utbygging til fire felts motorvei på hele strekningen og blir lagt utenom byen.

Byen er godt dekket med bussforbindelse og jernbane. Roscrea jernbanestasjon åpnet i 1857. 

## Næringsliv
Byen har flere restauranter, hoteller og forretninger. Det er noe industri, men lite tilgang på godt betalte jobber. Det er ikke uvanlig å pendle til Dublin eller Limerick for arbeid.

## Referanser


## Eksterne lenker
* 
* Roscrea Rugby Club
Bergens gamle rådstue

**Bergens gamle rådstue,** i middelalderen kalt **Stevnestova,** lå omtrentlig på dagens Nikolaikirkeallmenningen på Bryggen i Bergen. I tilknytning til rådstuen lå byens vinkjeller, som fungerte både som lager og skjenkested. Rådstuen ble trolig bygget som en stor toetasjes murbygning omkring år 1300. Kun ruinene etter vinkjelleren er igjen i dag, under et parkeringshus i Rosenkrantzgaten.

## Historie
Stevnestova ble bygget som lokale for byrådet i Bergen, og er første gang nevnt i 1315. Bygningen lå strategisk plassert langs Breida-almenningen, midt blant bryggegårdene.

Rådmennene hadde flere praktiske, administrative og rettslige oppgaver i forbindelsen med driften av byen. De skulle blant annet påse at byggeforskriftene ble overholdt og ha tilsyn med handel. Rådmennene satt også på rettigheter i forhold til utsalg av vin fra vinkjelleren.  

Mot slutten av 1400-tallet ble vinkjelleren leid ut til hanseatene.

Rådstuen var i bruk til rundt 1560, da funksjonene gradvis ble flyttet til Christoffer Valkendorfs tidligere privatbolig på Rådstuplass, det som i dag kalles det gamle rådhuset.

Den gamle rådstuen gikk med i den store bybrannen i 1702.

## Nyere tid
Ruinene etter vinkjelleren ble avdekket årene 1908–09, da Christian Koren-Wiberg gjennomførte arkeologiske utgravninger på Bryggen.

### Informasjonsfilm
Rådstuen har i nyere tid blitt "digitalt gjenreist" på grunnlag av arkeologiske tolkninger av vinkjeller-ruinen. Filmen Rådstuen og Vinkjelleren i middelalderens Bergen fra 2011 var et samarbeid mellom Byantikvaren i Bergen og arkikon, med støtte fra Riksantikvaren og DNB.

### Bergen Anno 1320 – en digital tidsreise
Bergens gamle rådstue (Stevnestova og vinkjelleren) er en del av prosjektet Bergen Anno 1320, et digitalt hjelpemiddel for å orientere seg i middelalderens Bergen, slik det kan ha sett ut i tiden omkring 1320 (se ekstern lenke nedenfor). Stevnestova og vinkjelleren ble prelansert under Middelalderuken 2019 i forbindelse med feiringen av Bryggens 40-årsjubileum som verdensarvsted. Bergen Anno 1320 er et samarbeid mellom Byantikvaren i Bergen, arkikon og Universitetet i Bergen, som en del av aktivitetene innenfor Middelalderklyngen. Prosjektet er støttet av Riksantikvaren. Visningene er lagt ut som en del av nettressursen Grind, Universitetet i Bergens portal for formidling av kultur- og naturhistorie.

## Se også
* Det gamle rådhus
* Bergen rådhus

## Eksterne lenker
*Bergens gamle rådstue (Stevnestova) og vinkjelleren på www.grind.no 
*Bergen byleksikon på nett, om Bergens gamle rådstue
* 
*Prosjekt Bryggen: Bryggenleksikon om Stevnestova (Rådstuen, rådhuset) 
* NRK om Bergens gamle rådstue
* Film om Rådstuen og Vinkjelleren i middelalderens Bergen
Aimée Beekman

**Aimée Beekman** (født 20. april 1933 i Tallinn i Estland) er en estisk forfatterinne.

## Liv og virke
Aimée Beekman ble i 1956 uteksaminert fra Allunionsinstituttet for kinematografi. Fra 1956 til 1960 arbeidet hun ved det sovjetiske filmselskapet *Tallinnfilm*. Siden 1956 har hun også virket som forfatter.

Etter noen noveller og en reisebok oppnådde hun sitt litterære gjennombrudd med sin første roman *Väikesed inimesed* («Små mernnesker»). Her skildrer hun barndomsminner fra en arbeiderbydel i Tallinn i 1930-årene. I 1970-årene beskjeftiget hun seg til dels med feministisk tematikk, noe som var nytt i det daværende Sovjetunionen. 

Aimée Beekman var gift med den estiske forfatteren og litteraturoversetteren Vladimir Beekman (1929–2009).

## Romaner i utvalg
* *Väikesed inimesed* (1964)
* *Kaevupeegel* (1966)
* *Valgete vareste parv* (1967)
* *Kartulikuljused* (1968)
* *Väntorel* (1970)
* *Vanad lapsed* (1972)
* *Kuradilill* (1974)
* *Viinakuu* (1975)
* *Sugupuu* (1977)
* *Valikuvõimalus* (1978)
* *Tihnik* (1980)
* *Vabajooks* (1982)
* *Proovielu* (2008)

## Referanser


## Eksterne lenker
*
Gianna Nannini

**Gianna Nannini** (født 14. juni 1954 i Siena) er en italiensk rock/pop-sanger, musiker og låtskriver.

Gianna er storesøster til tidligere Formel 1-fører Alessandro Nannini. Hun studerte piano i Lucca og komposisjon i Milano.

Hun platedebuterte i 1976 med albumet som bar hennes eget navn. Hun fikk sin første hit i 1979 med singelen *America* og albumet *California*, som slo igjennom i flere europeiske land. I italia ble hun for alvor berømt i 1984, da hun ga ut sitt sjette album, *Puzzle*, som nådde topp 10 i Italia, Vest-Tyskland, Østerrike og Sveits. I 1986 fikk hun en hit med *Bello e impossibile*, og samleplata *Maschi e altri* fra 1987 solgte over en million eksemplarer.

I 1990 sang hun fotball-VMs offisielle sang, *[[Un'estate italiana]]*, sammen med Edoardo Bennato.

Hun tok eksamen i filosofi ved Universitetet i Siena i 1994. Året etter deltok hun i en protest organisert av Greenpeace ved den franske ambassaden i Roma, mot den franske regjeringens beslutning om å foreta atomprøvesprengninger på Mururoa.

I 2004 ga hun ut samlealbumet *Perle*, der alle sangene var innspilt på nytt, i nye arrangementer. Albumet *Grazie* kom ut i februar 2006 og gikk til topps på den italienske albumlista. Også samlealbumet *GiannaBest* fra 2007 gikk til topps i Italia. I 2007 ga hun også ut albumet *Pia come la canto io*, med sanger fra en pop-opera basert på figuren Pia de' Tolomei fra Dantes epos Den guddommelige komedie. 

En akustisk versjon av sangen *Meravigliosa Creatura* ble i 2008 brukt i en reklame for Fiat Bravo. Sangen og reklamen ble så populære at de bragte albumet *Perle* tilbake på topp 50, og Fiat brukte senere Gianna Nanninis sang *Aria* i en annen Fiat Bravo-reklame.

## Diskografi
* *Gianna Nannini* (1976)
* *Una radura* (1977)
* *California* (1979)
* *G.N.* (1981)
* *Sconcerto Rock* (filmmusikk) (1981)
* *Latin lover* (1982)
* *Puzzle* (1984)
* *Tutto live* (live) (1985)
* *Profumo* (1986)
* *Maschi e altri* (samlealbum) (1987)
* *Malafemmina* (1988)
* *Scandalo* (1990)
* *Giannissima* (live) (1991)
* *X forza e X amore* (1993)
* *Dispetto* (1995)
* *Bomboloni* (samlealbum) (1996)
* *Cuore* (1998)
* *Momo alla conquista del tempo* (filmmusikk) (2002)
* *Aria* (2002)
* *Perle* (samlealbum) (2004)
* *Grazie* (2006)
* *Pia come la canto io* (2007)
* *GiannaBest* (samlealbum) (2007)
* *Giannadream – Solo i sogni sono veri* (2009)

## Referanser


## Eksterne lenker
* 
* 
* 
*
August Sabbe

**August Sabbe** (1909–1978) var en estisk motstandskjemper fra Võrumaa. Han var formentlig den siste av de estiske skogsbrødrene, en motstandsbevegelse mot den sovjetiske okkupasjonen av de baltiske landene.

Sabbe vokste opp på landsbygda og tjenestegjorde som soldat i Estlands hær og frivillig i Estlands forsvarsliga. Han flyktet til skogs etter at landet ble okkupert av Sovjetunionen og Tyskland under den andre verdenskrig, så han ikke kunne tvangsutskrives til militærtjeneste av okkupasjonsmakten. Han deltok i en motstandsgruppe av «skogsbrødre», og etter at denne brøt sammen i 1952, levde han i skjul i skogen alene.

I 1978, i en alder av 69, ble Sabbe funnet ved bredden av Võhandu av to KGB-agenter, forkledt som fiskere. Da de skulle pågripe ham, druknet han i elven. Det er uklart om han begikk selvmord, omkom ved et uhell under flukt, eller ble druknet av KGB-agentene.

## Referanser
Fleskum

**Fleskum** er en gård sør for Dælivannet i Bærum kommune. Christian Skredsvigs kone Maggie f. Plahte fikk den av sin far. Gården er i dag i privat eie.

Fleskumsommeren, i 1886, samlet kunstnere seg på Christian Skredsvigs gård Fleskum i Bærum. I tillegg til verten var det Gerhard Munthe, Eilif Peterssen, Harriet Backer, Kitty Kielland og Erik Werenskiold.
Johan Nicolai Mohn

**Johan Nicolai Mohn** (født 4. juli 1960) er barokkoboist og blokkfløytist, ansatt i Oslo Musikk- og Kulturskole siden 1994 og administrativ leder for barokkensemblet Barokkanerne.

Johan Nicolai har studert blokkfløyte ved Universitetet i Oslo med Tom Tofteberg (1982) og ved Norges Musikkhøyskole med Hans Olav Gorset (1986). Våren 1989 tok han eksamen ved Det Kongelige Konservatorium i Den Haag efter to års barokkobostudier med Ku Ebbinge. 

Foruten jevnlige opptredener med Barokkanerne, har Johan Nicolai blant annet spilt med Bachcollegium Stockholm, Bardu Barokk, Concerto Copenhagen, Drottningholm Barokkensemble, Norsk Barokkorkester og Wasa Barokkorkester.

Våren 2003 mottok han Oslo kommunes Kulturstipend for sitt arbeid med Blokkfløytistene St. Sunniva, et blokkfløyteorkester med omkring 60 medlemmer fra 7 – 25 år. I Oslo Musikk- og Kulturskole er han også initiativtager og dirigent for Gateorkesteret, et prosjektorkester for barn, som opptrer hvert år under RÅDHUSKONSERTEN i Musikk- og Kulturskolens uke i Oslo.

Han er oldebarn av Ragnvald Hvoslef, som sammen med ektefelle overtok villaen Nøisomhed i 1917. Mohn overtok selv eiendommen sammen med sin bror.

## Referanser
Grov (Skånland)

**Grov** (tidligere *Grovfjord*, nordsamisk: *Roabadállu*) er et tettsted i Tjeldsund kommune i Troms, som ligger på østsida av Grovfjorden, der denne nesten deles i to av et smalt sund. Tettstedet har  innbyggere per 1. januar .

I bygda ligger Grov skole, en barne- og ungdomsskole med svømmehall. Av andre kommunale tilbud finnes barnehage, bibliotekfilial og bo- og servicesenter. Det ligger to mekaniske virksomheter i Grov, og det drives også jordbruk og oppdrett av laks og skjell.

Fotballaget til Grovfjord Idrettslag spiller per 2018 i 4. divisjon avdeling Hålogaland.

Fylkesvei 825 går gjennom bygda, og fylkesvei 829 går fra bygda og østover inn fjorden.

## Referanser
BlackBerry

**BlackBerry** er en canadisk smarttelefon som kan motta og sende e-post. Telefonen brukes av over 21 millioner personer på verdensbasis. Blackberry er utviklet av BlackBerry Limited (tidl. Research In Motion (RIM)) i provinsen Ontario i Canada. Den har et eget operativsystem som heter **BlackBerry OS**. Blackberry har syv forskjellige mobiltelefoner: Touch, Style, Curve, Pearl, Bold, Tour og Storm. RIM har også laget et nettbrett (Playbook).

## Eksterne lenker
*
Deutsche Messe

**Deutsche Messe** er en messearrangør i Hannover i Tyskland. I Tyskland finnes messearrangører også i Frankfurt, Köln, Düsseldorf, München, Berlin, Nürnberg, Essen, Stuttgart og Leipzig. Av disse er Deutsche Messe den største og har et utstillingsareal på 496.000 m² som er fordelt på 27 store messehaller.

Hannover Messe er navnet på ei varemesse som arrangeres hvert år i april med utstillere innen industriteknikk. Ligna er navnet på ei messe som arrangeres for produsenter innen trevareindustrien.

I Tyskland finnes også noen friluftsmesser, i München, Bremen, Berlin og Köln.

## Eksterne lenker
*
Ovule

**Ovule** eller **frøemne** er strukturen som gir opphav til og som inneholder de kvinnelige reproduktive celler som man finner i en frøplante. 

Innerst i ovulen, dannes **megagametofytten** av at en celle gjennomgår kjønnsdeling. Den produserer så eggceller for befruktning. Sædceller fra pollenet finner veien via en åpning i frøemnet som kalles *mikropylen*, slik at eggcellen kan befruktes. Kjernen av frøemnet er omgitt av inntil tre *integumenter*.

## Galleri

Fil:Helleborus foetidus cross-section.jpg|gjennomskåret
Fruktemne.jpg|skjematisk

## Referanser
Petter Skauen

**Petter Skauen** (født 11. september 1944) er en norsk fredsarbeider. Han ble utdannet ved Det norske Diakonhjem i 1968. Han arbeidet fra 1972 til 1978 for Kirkens Nødhjelp med bistandsarbeid i Ecuador. I Guatemala arbeidet han fra 1978 frem til 1999 der han spilte en aktiv rolle i arbeidet som førte til fredsavtalen som ble underskrevet i Oslo i 1996. I forbindelse med fredsarbeidet har Petter Skauen vært kritisk til USA sitt manglende engasjement for at folk i Mellom-Amerika skulle kunne få et bedre liv. «Amerikanerne hadde nøkkelen til et bedre liv i Mellom-Amerika, men de vil ikke bruke den», sa Petter Skauen. 
Fra 1999 ble Petter Skauen engasjert av Utenriksdepartementet i samarbeid med Kirkens Nødhjelp for å arbeide med freds- og forsoningsarbeid på Haiti og i Den dominikanske republikk. I 2006 fikk han Blanche Majors Forsoningspris og i begrunnelsen sto det «at han får prisen for sin evne og vilje til å skape arenaer der stridende parter kan møtes». 
 
## Priser
* 1995: Brobyggerprisen
* 1996: Hjelp til selvhjelp-prisen  for sitt engasjement for befolkningen i Latin-Amerika. 
* 2006: Blanche Majors Forsoningspris 
* 2010: Østfoldprisen, Østfold fylkeskommunes hederspris

## Kilder
* www.strommestiftelsen.no Hjelp til Selvhjelp-prisen i 1996
* Mysen Rotary klubb om Petter Skauen
*  www.nytid.no i forbindelse med fredsavtalen for Guatemala